text: Tog til demo i København
  28 februar 2013 kl. 14.08
  I dag demonstrerede gymnasieelever fra hele landet over udsigten til SU-nedskæringer. TV SYD fulgte med, da eleverne fra Tønder gjorde klar til kamp og varmede stemmerne op.
  ?Den nye SU-reform er vejen direkte ind i en ond spiral, udtaler Julian Sört Schwarz, der er elev på Tønder gymnasium. Det kan være svært at stå op kl. 06.30, følge med i timerne og lave lektier, når man har arbejdet til kl. 23.
  Tirsdag blev der malet skilte og bannere. Og kreativiteten var stor: F.eks. ?Du kan kun vælge 2: Lektier, arbejde eller søvn?.
  Gymnasieeleverne peger på, at hvis der bliver skåret i SU til hjemmeboende, så kan mange være tvunget til at flytte. Og så får regeringen en millionregning til SU til udeboende studerende.
  Eleverne foreslår i stedet, at der bruges flere penge på vejledning. I 2012 mødte kun to ud af fem studerende en studievejledning. Med bedre vejledning vil flere vælge den rigtige uddannelse - i stedet for at droppe ud og koste samfundet penge.
  